25 лістапада 2015 года падчас правядзення мастацкай выставы Art Capital, якая адбывалася ў выставачным комплексе “Гран Пале” ў Парыжы, беларускаму павільёну была прысуджана прэстыжная ўзнагарода. Мастачка Валянціна Шоба прыняла ўдзел у выставе Art Capital у рамках беларускага павільёна ў “Гран Пале”. Уручэнне прэміі Тэйлара беларускай мастачцы адбылося ўпершыню.Валянціна Шоба ўпэўнена: “Можна навучыцца маляваць, але быць мастаком – гэта нешта іншае”. Яе ўласныя працы надзіва казачныя, яркія, пазітыўныя. Валянціне цяжка вызначыць стыль, у якім яны выкананы. Ёсць любімыя колеры, шмат фактуры, святла і нейкага дзіцячага зачаравання. Зараз Валянціна зноў рыхтуе свае карціны, каб паказаць іх у Мінску.